প্রেস বিজ্ঞপ্তি ॥ বানিয়াচংয়ে সিপিবি-বাসদের জনসভায় বাংলাদেশের সমাজতান্ত্রিক দল-বাসদ কেন্দ্রীয় কমিটির সাধারণ সম্পাদক কমরেড খালেকুজ্জামান বলেছেন, ভাত-কাপড়-জমি-শিক্ষা-চিকিৎসা-কাজ মানুষের এই ৬টি মৌলিক অধিকারের নিশ্চয়তা ছাড়া গণতন্ত্র হয়না। ৪৩ বছর ধরে যারা দেশ পরিচালনা করছে তারা মানুষের এই অধিকার গুলো নিশ্চিত করতে পারেনি। একই সভায় বাংলাদেশের কমিউনিস্ট পার্টি-সিপিবি কেন্দ্রীয় কমিটির সাধারণ সম্পাদক কমরেড সৈয়দ আবু জাফর আহমেদ বলেছেন, ক্ষমতায় টিকে থাকা এবং ক্ষমতায় যাবার জন্য আওয়ামীলীগ-বিএনপি একে অপরের বিরুদ্ধাচরণ করলেও লুটপাটের বেলায় তারা এক। এই লুটপাটতন্ত্রের অবসান ঘটাতে সমাজতন্ত্র কায়েমের লক্ষ্যে আওয়ামীলীগ-বিএনপি’র নেতৃত্বাধীন জোট-মহাজোটকে বর্জন করে বাম গণতান্ত্রিক উদারনৈতিক শক্তিকে গ্রহণ করতে হবে। গতকাল শনিবার বিকালে বানিয়াচং শহীদ মিনার প্রাঙ্গনে উপজেলা সিপিবি’র সাধারণ সম্পাদক কমরেড মোহাম্মদ আলীর সভাপতিত্বে ও বাসদের সাধারণ সম্পাদক ...